text: [{"text_idx": "#000000", "text": "Kalipay ko nga makaupod liwat sa duha ka adlaw nga pagtililipon umpisa sang nagligad nga Marso 9 tubtob 10 ang mga kapaupdanan ko nga alkalde sang syudad sa bilog nga Pilipinas sa League of Cities of the Philippines Assembly nga ginhiwat sa Taguig City."}, {"text_idx": "#000001", "text": "Bilang Mayor sang Roxas City kag Regional Representative sang Region 6 sa LCP, gintambungan ko ini agud makakuha sang panibag-o nga mga ideya para sa development sang aton syudad."}, {"text_idx": "#000002", "text": "Nagapanguna sa tinutuyo sang amon pagtililipon amo ang paghatag sang ihibalo sa mga City Mayors kon paano malab-ot ang Sustainable Development Goals (SDGs)."}]